1427.
Na osnovu člana 95 tačka 3 Ustava Crne Gore donosim
UKAZ
O PROGLAŠENJU ZAKONA O IZMJENAMA ZAKONA O DOPRINOSIMA ZA OBAVEZNO SOCIJALNO OSIGURANJE
("Službeni list Crne Gore", br. 094/24 od 30.09.2024)
NAPOMENA IZDAVAČA:
Tekst propisa je preuzet iz elektronskog izdanja Službenog lista Crne Gore br. 94 od 30.09.2024. godine, objavljenog na sajtu Službenog lista 02.10.2024. godine.
Tačan broj strane i datum objavljivanja pomenutog Službenog lista biće ažuriran po objavljivanju njegove štampane forme.
Proglašavam Zakon o izmjenama Zakona o doprinosima za obavezno socijalno osiguranje, koji je donijela Skupština Crne Gore na sjednici Jedanaestog vanrednog zasijedanja u 2024. godini, dana 26. septembra 2024. godine.
Broj: 011/24-1563/2-01
Podgorica, 29. septembar 2024. godine
Predsjednik Crne Gore,
Jakov Milatović, s.r.
Na osnovu člana 82 stav 1 tačka 2 Ustava Crne Gore i Amandmana IV stav 1 na Ustav Crne Gore, Skupština Crne Gore 28. saziva, na sjednici Sedmog vanrednog zasijedanja u 2024. godini, dana 6. septembra 2024. godine, donijela je, a na sjednici Jedanaestog vanrednog zasijedanja u 2024. godini, dana 26. septembra 2024. godine, ponovno izglasala
ZAKON
O IZMJENAMA ZAKONA O DOPRINOSIMA ZA OBAVEZNO SOCIJALNO OSIGURANJE
Član 1
U Zakonu o doprinosima za obavezno socijalno osiguranje ("Službeni list CG", br. 13/07, 79/08, 86/09, 78/10, 14/12, 62/13, 8/15, 22/17, 42/19, 59/21, 145/21 i 152/22), u članu 15 stav 1 tačka 1 riječi: "na teret poslodavca 5,5% i na teret osiguranika 15,0%;" zamjenjuju se riječima: "na teret poslodavca 0% i na teret osiguranika 10,0%;".
U tački 2 riječi: "osiguranika 20,5%;" zamjenjuju se riječima: "osiguranika 10,0%;".
U tački 3 riječi: "naknade 20,5%;" zamjenjuju se riječima: "naknade 10,0%;".
U tački 4 riječi: "zajednice 20,5%." zamjenjuju se riječima: "zajednice 10,0%.".
Član 2
U članu 27 riječi: "(član 21 st. 2, 8 i 9)." zamjenjuju se riječima: "(član 21 st. 2, 7 i 8).".
Član 3
Ovaj zakon stupa na snagu narednog dana od dana objavljivanja u "Službenom listu Crne Gore", a primjenjivaće se od 1. oktobra 2024. godine.
Broj: 19-6/24-4/7
EPA 345 XXVIII
Podgorica, 26. septembar 2024. godine
Skupština Crne Gore 28. saziva
Predsjednik,
Andrija Mandić, s.r.